Party audiosystém Panasonic SC-UA30
Nový party systém Panasonic SC-UA30 predstavuje all-in-one riešenie pre intenzívnu zábavu. V jedinom tele je zabudovaný zosilňovač s výkonom 300 W RMS, šesť reproduktorov, dva bassreflex, ovládací panel, konektory pre pripojenie USB disku a dvoch mikrofónov pre karaoke, Bluetooth a voliteľné štýlové osvetlenie. Konštrukcia s výškovými reproduktormi umiestnenými na čele aj bokoch produkuje z jedného miesta rovnomerné ozvučenie celého priestoru v rozsahu 180 °. Vďaka kompaktnému a ľahkému prevedeniu môžete vziať tento party systém kamkoľvek so sebou.
Hudba, na akú si spomeniete a karaoke
Prednosťou nového party systému Panasonic je takmer neobmedzená konektivita, ktorá umožňuje reprodukciu ľubovoľného hudobného sprievodu vašich večierkov. Okrem USB konektora a Bluetooth je k dispozícii voľne stiahnuteľná aplikácia Panasonic Max Juke, s pomocou ktorej môžete jednoducho využiť nastavenie úrovne výšok a basov aj celý rad DJ funkcií, ako napríklad nahranie krátkych sekvencií a ich následné prehrávanie v slučke. Aplikácia ponúka zároveň sofistikovaný hudobný prehrávač s možnosťou tvorby playlistov z YouTube. Samozrejmosťou ostáva možnosť využitia populárnych streamovacích služieb, ako Spotify, Tidal či Apple Music.
Pre večierky v štýle karaoke sú k dispozícii dva konektory na pripojenie mikrofónov s možnosťou zaradenia efektného echa a prepracovaná funkcia Full Karaoke, ktorá umožňuje potlačiť v nahrávke z ľubovoľného zdroja pôvodné vokály a strážiť rýchlosť spevu.
Masívny zvuk
O pôsobivú, a zároveň masívnu zvukovú kulisu sa starajú dva stredobasové reproduktory s priemerom 13 cm a štyri výškové meniče s priemerom 4 cm inštalované do čela a bokov systému. To všetko dopĺňajú dva 13 cm bassreflexy pre intenzívne zdôraznenie hlbokých tónov. Táto konštrukcia zaisťuje rovnakú kvalitu reprodukcie v celom ozvučenom priestore a umožňuje dosiahnuť veľmi výrazného basového základu.
Dostupnosť
Nový party systém Panasonic SC-UA30 je teraz k dispozícii u predajcov za cenu okolo 239 eur.
SC-UA30 – technické údaje
Kvalitný zvuk
- Výkon 3 300 W (PMPO)/ 300 W (RMS)
- Digitálny zosilňovač (Monoral)
- 2x Woofer 13 cm
- 4x Tweeter 4 cm
- 2x Bass Reflex
- D.Bass Beat
- Grafický ekvalizér
Inteligentné funkcie
- Bezdrôtové pripojenie cez Bluetooth
- Aplikácia Panasonic MAX Juke
- Funkcia DJ Jukebox
- Funkcia karaoke so 6 efektmi
- 2 konektory pre mikrofón
Design
- Štýlový elegantný dizajn
- Modré osvetlenie
Mohlo by Vás zaujímať
Bezpečnosť nadrezortnej siete Govnet sa zásadne zvýši. Vďaka tzv. IPSec tunelu bude mať celú sieť Govnet štát pod kontrolou a navyše bude umožňovať šifrované videokonferencie. Národný projekt na efek ...
IT manažéri očakávajú, že do piatich rokov bude až jedno z piatich pracovných miest automatizovaných alebo nahradených umelou inteligenciou. Sedem z desiatich z nich však verí, že novovytvorené pracov ...
Študenti zo Strednej priemyselnej školy dopravnej v Trnave mieria na svoje ďalšie vystúpenie na medzinárodných pretekoch Shell Eco-marathon Europe 2019 do Londýna. Tento rok budú bojovať s celkom nový ...